open-index/open-wikipedia-markdown huggingface dataset:
ईशा फाउन्डेशन

जग्गी वासुदेव सद्गुरुद्वारा स्थापित **ईशा फाउन्डेशन** एक लाभरहित मानव सेवा संस्था हो जो मानिसहरूको शारीरिक मानसिक एवं आन्तरिक कुशलताको लागि समर्पित छ । यस फाउन्डेशनलाई दुइ लाख पचास हजार भन्दा धेरै स्वयंसेवि हरूबाट चलाइन्छ । यसको मुख्यालय ईशा योग केन्द्र कोयम्बटुर मा छ । ग्रीन ह्यान्ड परियोजना ईशा फाउन्डेशन को पर्यावरण सम्बन्धी प्रस्ताव हो । पुरै तमिलनाडु मा लगभग १६ करोड रुखहरु रोप्ने, परियोजनाको घोषित लक्ष्य हो । अहिलेसम्म ग्रीन ह्यान्ड परियोजनाले तमिलनाडु र पुदुच्चेरी मा १८०० भन्दा अधिक समुदायमा २० लाख भन्दा धेरै मानिसहरूबाट ८२ लाख वृक्षारोपणको आयोजना गरेको छ । यस संगठनले १७ अक्टोबर २००६ मा तमिलनाडु का २७ जिल्लामा एकसाथ ८.५२ लाख वृक्षारोपण गरेर गिनीज वल्र्ड रेकर्ड बनाएको थियो । पर्यावरण सुरक्षाको लागि गरिएको यस महान् कार्यको लागि यसलाई वर्ष २००८ मा इन्दिरा गान्धि पर्यावरण पुरस्कार दिइएको थियो । वर्ष २०१७ मा अध्यात्मको लागि यसलाई पद्मविभूषणबाट पनि सम्मान गरिएको थियो । अहिले रेली फर रिभर नामक अभियान नदि संरक्षका लागि यस फाउन्डेशनले चलाइरहेको छ ।

## ईशा योग केन्द्र
ईशा योग केन्द्र, ईशा फाउन्डेशन को संरक्षणमा स्थापित संस्था हो । यो बेलिंगिरि पर्वत को तराईमा १५० एकड को हराभरा भूमि मा स्थित छ । घना वन ले घेरिएको ईशा योग केन्द्र नीलगिरि जीवमन्डल को एक हिस्सा हो, जहाँ भरपूर वन्य जीवन छ । आन्तरिक विकासका लागि बनाइएको यो शक्तिशाली स्थान योग का चार मुख्य मार्ग ज्ञान, कर्म, क्रिया र भक्ति लाई सम्पूर्ण मानव समक्ष पुर्याउनको लागि तत्पर र अर्पित छ । यसको परिसरमा ध्यानलिंग योग मन्दिरको प्राण प्रतिष्ठा गरिएको छ ।
## यो पनि हेर्नुहोस्
## सन्दर्भ सामग्रीहरू
## बाह्य कडीहरू
श्रेणी:संस्था
हिरण्याक्ष

**हिरण्याक्ष** "सुनौलो आँखा"  एक असुर राजा थिए, जसले स्वर्गमा आक्रमण गरेर पृथ्वी धर्तिलाई हरण गरे । पुराणका अनुसार उनी दिति र कश्यपका पुत्र थिए । कश्यप सप्तऋषि मध्येका एक ऋषि थिए । उनी सम्पूर्ण देव, असुर, नाग र मानवहरूको पिता थिए ।

हिरण्याक्षले धर्ति पृथ्वीलाई हरण गरेर रसाताल पातालमा पुर्याए । तब सारा चराचर जगत नै जलमग्न भयो। यो देखेर ब्रह्मादि देवताहरू चिन्तित भएर भगवान बिष्णुको आराधना गरे। पृथ्वीलाई बचाउन भगवान विष्णुले वराह अवतार लिए । वराह तथा हिरण्याक्षका बीच कयौं वर्षसम्म भयंकर युद्ध भयो । अन्ततः वराहका सिङद्वारा हिरण्याक्ष मारियो ।

## जन्म 
श्रीमद्भागवत् पुराण अनुसार, हिरण्यकश्यपु र हिरण्याक्ष विष्णुका द्वारपाले जय र विजयको पुनर्जन्म थिए जो चार कुमारको श्राप को कारण पृथ्वीमा जन्मेका थिए  । सत्य युगमा, हिरण्यकश्यपु र हिरण्याक्ष दितिको गर्भबाट(दक्ष प्रजापति को छोरी) र कश्यप ऋषिबाट जन्मे ।  दिति ले ऋषि कश्यप सँग सन्ध्या कालिन समयमा समागम को जिद्दी गरेको हुनाले उनीहरू असुर भएर जन्मे।

पौराणिक कालमा कश्यप ऋषिकी पत्नी दितिलाई गर्भ रहेको ३ वर्ष सम्म पनि बच्चा जन्मिएन। यो देखेर सबै देवताहरू र ऋषी कश्यप ब्रम्हाजी सँग सोध्न गए। ब्रह्माजीले सबै कुरा सुने आफ्नो योग दृष्टी लगाए। त्यसपछी ब्रह्माजीले सबैलाई गर्भबाट २ वटा बालकहरू जन्मिने तर अनिष्टकार बालकको जन्म हुने बताए । यो सुनेर सबै चिन्तित भएर आफ्नो आफ्नो धाममा फर्किए। केही दिन पछाडी दितीको गर्भबाट हिरण्याक्ष तथा हिरण्यकश्यपु नामका दुईवटा बालकहरूको जन्म भयो। बालकै छँदा यी दुवैले स्वर्ग मर्त्य तिनै लोकमा उप्रदव मचाउन थाले।

हिरण्याक्ष ठूलो भए पछि महाबली असुर भयो। ब्रह्माजीको कठोर तपश्या गरेकाले ब्रह्माजीले हिरण्याक्षलाई इच्छा अनुसारको बरदान माग्ने अनुमती दिए। ब्रह्माजीको आज्ञा पाएर हिरण्याक्षले सँधै अमर रहन पाउने बरदान माग्यो। ब्रह्माजीले जन्मिएपछी मर्नु पर्छ अमरताको बरदान दिन सकिदैन यो बाहेक केही अरु बरदान माग्ने कुरा राखे तर हिरण्याक्ष आफू अमरता बाहेक अरु कोही बर नमाग्ने ढिट गर्न थाल्यो। हिरण्याक्षले गरेको तपश्यालाई ध्यानमा राखेर ब्रह्माजीले जनावर बाहेक मनुष्य, देवता, यक्ष, किन्नर, आदी कसैको हातबाट मृत्यु नहुने बरदान दिए। हिरण्याक्षले जनावर सामान्य नै हो भन्ने सोच गरेर ब्रह्माको बरदान स्विकार गर्‍यो तै पनि जनावर जो आमाको कोखबाट पैदा नभएको जनावरले मात्र मार्न पाउने बचन राखेरै छोड्यो। ब्रह्माको बरदान पाएर हिरण्याक्षले जता ततै उत्पात मचाउन थाल्यो। 

## इन्द्रलोक र वरुणको राजधानीमा हिरण्याक्षको विजय 
हिरण्याक्ष गर्वका साथ तीनै लोक जित्ने विचार गरेर इन्द्र लोक पुगे । हिरण्यक्ष आइपुगेको खबर पाएर देवहरु भयभित भयर भागाभाग गर्न थाले । राजा इन्द्र नै भागेपछी स्वर्गमा उनको अधिपत्य रह्यो । इन्द्रलोकमा युद्ध गर्ने कोहि नाभेपछी उनी युद्ध गर्न वरुणको राजधानी विभावरी गए । उनले वरुणको सामु भने " वरुण देव, तपाइँले असुरलाई पराजित गरी राजसूय यज्ञ गर्नु भयो । आज तपाइँलाई मसँग युद्ध गर्नु पर्नेछ । मेरो युद्धको इच्छा शान्त पार्नुस ।" हिरण्याक्षको कुरा सुनेर वरुण देवले शान्त हुदै भने "तपाई महान योद्धा र शूरवीर हुनुहुन्छ । तपाईसंग लड्ने शौर्य मसंग कहाँ छ र ? तपाईँ त् विष्णुको मा जानु पर्छ । उनीनै तपाईँसँग लड्न योग्य छन् ।" तब सब देवता र ब्रह्म, विष्णुको सामु पुगेर हिरण्याक्षको  बध गरी उनको अत्याचारबाट मुक्त गर्न प्राथना गर्न लागे ।

## नारदसँगको भेट 
बरुणदेवको कुरा सुनेर हिरण्याक्ष देवर्षी नारदको मा गएर नारायण कहाँ छन् भनेर सोधे । नारदले यो समय नारायण वराहअवतार धारण गरेर पृथ्वीलाई रसातालबाट उद्धार गर्न गएका छन् भने । त्यसपछी हिरण्याक्ष रसाताल पुगे ।

## सन्दर्भ 
श्रेणी:असुर
लालमनिरहाट जिल्ला

**लालमनिरहाट** () बङ्गलादेशको उत्तरी सिमानमा पर्ने एक जिल्ला हो । यो जिल्ला रङ्गपुर विभागमा पर्छ । लालमनिरहाट महाकुमा १ फेब्रुअरी १९८४ जिल्लामा परिणत भएको थियो । 

## उप-जिल्लाहरू
यस जिल्लामा ५ उप-जिल्ला, ५ थाना, ४५ सङ्घीय परिसद र ४७८ गाउँहरू रहेको छन् तिनिहरू यस प्रकार छन्:
* लालमनिरहाट सदर उप-जिल्ला - लालमनिरहाट सदर कुल २५९.५४ वर्ग किलोमिटरमा फैलिएको छ । यो उप-जिल्ला भारतको कोचबिभार उत्तरमा पर्छ भने दक्षिणमा रङ्गपुर जिल्लाको कुनिया उप-जिल्ला रहेको छ । त्यस्तै गरी कुडिग्रामको रजरहाट उप-जिल्ला पुर्वमा र फुलबारी पुर्वमा र पश्चिममा आदितमारी उप-जिल्ला रहेको छ ।
* कालिगञ्ज उप-जिल्ला - यो उप-जिल्ला कुल  २३६.९६ वर्ग किलोमिटरको दुरीमा फ‌ैलिएको छ ।
* हातिबान्धा उप-जिल्ला - यो उप-जिल्ला कुल २८८.४२ वर्ग किलोमिटरको दुरीमा फ‌ैलिएको छ ।
* पाटग्राम उप-जिल्ला	- यो उप-जिल्ला कुल १९०.०३ वर्ग किलोमिटरको दुरीमा फ‌ैलिएको छ ।
* आदितमारी उप-जिल्ला - यो उप-जिल्ला कुल २६१.५१ वर्ग किलोमिटरको दुरीमा फ‌ैलिएको छ । यो उप-जिल्ला भारत कोचबिहारको उत्तरमा, रङ्गपुरको गंगा उप-जिल्ला दक्षिणमा, लालमनिरहाट सदर पुर्वमा र कालिगञ्ज उप-जिल्ला पश्चिममा रहेको छ ।

## भूगोल
यो जिल्ला २५°४६' देखि २६°३३' उत्तर अक्षांश र ८९°०१' देखि ८९°३६' पुर्व देशान्तरणमा अवस्थित छ । मेहेरपुर जिल्लाले बङ्गलादेशको कुल क्षेत्रफल मध्ये २१४१.४६ वर्ग किलोमिटर ओगटेको छ । यस जिल्लालाई भारतको पश्चिम बङ्गाले उत्तरबाट घेरेका छन् भने यस जिल्लाको दक्षिणमा रङ्गपुर जिल्ला रहेको छ । त्यस्तै गरी भारतको पश्चिम बङ्गाल राज्य र कुडिग्राम जिल्लाले पुर्वमा र निलफामारी र रङ्गपुर जिल्लाले पश्चिमबाट घेरेको छ । लालमनिरहाट जिल्लाको अन्तर्राष्ट्रिय सीमा रेखा २८६.९ किलोमिटर लामो छ । धरला र टिस्टा नदि यस जिल्ला प्रमुख नदिहरू हुन् । 
## अर्थतन्त्र
यस जिल्लाको मुख्य आय श्रोतको बाटो भनेको कृषि र खेती जसमा जिल्लाकै ७२.७८% मानिसहरू संलग्न छन् । यस जिल्लाका मानिसहरू अन्य जस्तै ३.४६% मजदुरी, व्यापार र उद्योगमा ०.५१%, वाणिाज्यमा १०.४९%, सञ्चार र यातायातमा २.३८%, रेमिटेन्समा ०.२%, सरकारी कार्यलयहरूमा ४.४५% ,धर्म सेवामा ०.१९% र अन्यमा ४.८६% रहेका छन् ।

## जनसङ्ख्या
सन् २०११ को राष्ट्रिय जनगणना अनुसार यस जिल्ला कुल जनसङ्ख्या १२,५६०,९९ रहेको छ जसमध्ये पुरुषको जनसङ्ख्या ६,२८७,९९ छ भने महिलाको जनसङ्ख्या ६,२७३,०० रहेको छ । यस जिल्लाको जनधनत्व १००० प्रति वर्ग किलोमिटर रहेको छ ।  धर्मका आधारमा यस जिल्लामा इस्लाम धर्मका मानिसहरूको जनसङख्या ९,४११,८६ रहेको छ भने हिन्दु धर्मको जनसङ्ख्या १,६६७,२० छ । त्यस्तै गरी बुद्ध धर्मको जनसङ्ख्या ६६१, इसाई धर्मको ५९ र अन्य धर्मका मानिसहरूको जनसङ्ख्या ७१९ रहेको छ । 
## शिक्षा
यस जिल्लाको कुल साक्षरता दर ४२.३% रहेको छ जसमध्ये पुरुषको साक्षरता दर ४८.२% छ भने महिलाको साक्षरता दर ३६.२% रहेको छ । यस जिल्लामा १ कानुन विषयको क्याम्पस, २७ क्याम्पस, २०० उच्च माध्यमिक विद्यालय, ५४८ सरकारी मान्यता र २६९ दर्ता नगरिएका विद्यालय आदि रहेका छन् जसमध्ये- आदितमारी डिग्री कलेज (१९९१), सतिबारी डिग्री कलेज (१९८२), लालमनिरहाट सरकारी क्याम्पस (१९६४), हटिबन्धा माहिला डिग्री क्याम्पस (१९९५), लालमनिरहाट जिल्ला उच्च विद्यालय (१९२१), तारकनाथ उच्च विद्यालय (१९४५) आदि यहाँका उत्कृष्ट विद्यालयहरू हुन् ।

## सन्दर्भ सामग्री
## बाह्य कडीहरू
* फालमनिरहाट जिल्ला सरकारको आधिकारिक वेबसाइट 
*लालमनिरहाट जिल्लाको नक्शा

श्रेणी:बङ्गलादेशका जिल्लाहरू
क्याट दूरसञ्चार

**क्याट दूरसञ्चार सार्वजनिक कम्पनी लिमिटेड** एक राज्यको स्वामित्वमा रहेको कम्पनी हो जसले अन्तर्राष्ट्रिय मुख्य द्वारहरू, उपग्रह, र पानी मुनि केबल सञ्जालको जडान सहित थाइल्याण्डमा अन्तरराष्ट्रिय दूरसञ्चार पूर्वाधार सञ्चालन गर्दछ ।

## सेवा
हालैमा, क्याट दूरसञ्चारले अन्तर्राष्ट्रिय टेलिफन सेवा र सीडीएमए मोबाइल टेलिफोन सेवामा एकाधिकार लिएको थियोे । क्याट दूरसञ्चारले, थाइल्यान्ड टेलिफोन सङ्घ सँग साझेदार गरेर जिएसएम मोबाइल सेवा थाई मोबाइल प्रदान गरेको छ । हङकङको हचिसन एसिया दूरसञ्चार समूह सँगको साझेदारीमा, यसले थाइल्यान्डको २५ वटा मध्य क्षेत्रहरूमा CDMA2000 1x सेवा प्रदान गरेको छ र थाइल्यान्डका ५१ वटा प्रदेशहहरूमा यसले CDMA2000 1xEV-DO सेवाहरू सञ्चालन गरेको छ ।

क्याट दूरसञ्चारले डाटा सञ्चार र अनुप्रयोग सेवाहरू प्रदान गर्दछ जसमा लिस्सड लाइन, फाइबर-टू-प्रिमिसिस, गिगाबाइट इथरनेट, एक्सडीडीएल, प्रत्यक्ष टिभि प्रसारण, ई-बाणिज्य, ई-लीलामी र ई-सुरक्षा जस्ता महत्त्वपूर्ण सेवाहरू यसले प्रदान गर्दछ ।

## इतिहास
अघिल्ला थाई प्रधानमन्त्री थक्सिन शिनावात्राको सरकारले क्याट दूरसञ्चार र थाइल्याण्ड सञ्चार प्राधिकरणलाई १४ अगस्ट २००३ मा स्थापना गरेको थियोे । योजनाबद्ध रूपमा थाइल्यान्डको स्टक एक्सचेञ्जमा, प्रारम्भिक सार्वजनिक पेशकशको माध्यमद्वारा राज्य उद्धमको रूपमा रहेको यस दूरसञ्चार एक भाग निजीकरण गर्ने योजना रहेता पनि १९ सेप्टेम्बर २००६ मा सत्तारूढ थाकसिनको सरकारलाई सत्ताबाट निकालिए पछि यो योजना रद्द भएको थियोे । आघात भए लगत्तै, राष्ट्रिय सुरक्षा परिषदका जनरल सुरायुद चुलानोन्टले, क्याट दूरसञ्चारलाई सरकारी स्वामित्वमै रहेको प्रतिद्वन्द्वी थाइल्यान्ड दूरसञ्चार सङ्घ सँग समायोजन गरिने घोषण गरेको थिए ।

उनले, जनरल साप्राङ कलायनमित्रलाई दुबै थाइल्यान्ड टेलिफोन सङ्घ र क्याट दूरसञ्चारकम निर्देशन बिभागका अध्यक्षको रूपमा नियुक्त गरेका थिए । बैङ्कक देखि हङकङसम्म स्याटेलाइटको मार्फतबाट इन्टरनेट लिङ्क प्रदान गर्न क्याटले अस्विकार गरेकोमा, पिपुल्स टेलिभिजन (एक नयाँ स्याटेलाइट टेलिभिजन)का संस्थापकले साप्राङलाई आरोप लगाएका थिए । पिपुल्स टेलिभिजन वा पिटिभिलाई थाई राक थाई दलका केहि अघिल्ला कार्यकारीहरु द्वारा स्थापित गरिएको थियो । तथापि, इन्टरनेट पहुँचको लागि कुनै पनि आवेदन प्राप्त नगरेको क्याट दूरसञ्चारले दावी गरेको थियोे ।

राष्ट्रिय सुरक्षा परिषदका जनरलले थाकसिन सरकारको दूरसञ्चार उत्पादन कर नीति रद्द गरेको थियो । थाकसिनको सरकारले निजी निश्चित र सेलुलर सेवाहरूमा उत्पादन कर लगाएको थियो, र त्यसपछि टेलिकम कम्पनीहरूले पहिला तिरेका शुल्कहरू, थाइल्यान्ड दूरसञ्चार कम्पनी र क्याट दूरसञ्चारमा उत्पादन शुल्कमा तिर्नु पर्ने रकमको कटौती गर्न अनुमति दिएको थियोे ।

३० नोभेम्बर २०१३ मा, बैङ्ककमा सामूहिक प्रदर्शनको क्रममा, अज्ञात प्रदर्शनकारीहरूको समूहले यसको मुख्यालयमा घुसपिट गरे, जसले यसको डाटा केन्द्रको बिजुली काटियो । यसले कम्पनीको लगभग ९२,००० ग्राहकलाई असर गर्यो र परिणामस्वरूप ३०० मिलियनबाट (१० करोड डलर) गुमायो । प्रणाली बन्द भएपछि, इन्टरनेट सेवा पहुँचयोग्य थिएन, फोन लाइनहरू काटिएका थिए, र एटिएमको सेवा पनि अबरुद्ध भएको थियोे ।

## सहायक कम्पनी
thumb|250px|माई बाई क्याट, मोबाइल फोन सञ्चालक
यसका निम्न सहायक कम्पनीहरू रहेका छन् :
* माई बाई क्याट (मोबाइल फोन सञ्चालक)
* क्याट इन्टरनेट

## सेवा क्षेत्र
क्याट दूरसञ्चारको नियन्त्रणमा रहेको माइ बाइ क्याट सेवा यसका २६ वटा प्रदेशहरूमा उपलब्ध रहेको छ ।

## सन्दर्भ सामग्री
## बाह्य कडीहरू
*  
* क्याट सिडिएमए वेबसाइट

श्रेणी:दूरसञ्चार
श्रेणी:इन्टरनेट सेवा प्रदायकहरू
श्रेणी:टेलिकम
रुद्रनाथ मन्दिर

**रुद्रनाथ मन्दिर** भारत को उत्तराखण्ड राज्यको चमोली जिल्लामा अवस्थित भगवान शिव को एक मन्दिर हो जुन पञ्चकेदार मध्येमा एक हो ।

समुन्द्री सतह देखी ३,६०० मी.(११,८०० फिट)  को उचाई मा अवस्थित रुद्रनाथ मन्दिर भव्य प्राकृतिक दृश्यले भरिपूर्ण रहेको छ । यो प्राकृतिक चट्टानमा अवस्थित रुद्रनाथ मन्दिर, गुराँसका बिरुवाहरू र अल्पाइन घाँसको घना जङ्गल भित्र रहेको छ । यो मन्दिर पञ्च केदार तिर्थ सर्किटमा भ्रमण गरिने तेस्रो मन्दिर हो, जुन गढवाल क्षेत्रमा पाँच शिव मन्दिरहरू रहेका छन् ।  सर्किटमा अन्य मन्दिरहरू पनि समिल रहेका छन्, केदारनाथ र तुङ्गनाथको दर्शन रुद्रनाथ र मध्यमहेश्वर वा मद्महेश्वर र कल्पेश्वरको भन्दा पहिले गरिन्छ । रुद्रनाथ मन्दिरमा भगवान शङ्करको एकानन यानि मुख को पूजा गरिने गरिन्छ, जबकि सम्पूर्ण शरिर को पूजा नेपाल को राजधानी काठमाडौँ मा रहेको पशुपतिनाथ मन्दिरमा गरिने गरिन्छ । रुद्रनाथ मन्दिर को सम्मुन्नेमा देखिने नन्दा देवी पर्वत तथा त्रिशूलको हिमश्रृङ्खला पर्वतले यहाँको आकर्षण बढाउनमा मद्दत गरेको छ । पदयात्रा सागर गाउँबाट सुरु हुन्छ जुन गोपेश्वरबाट लगभग ३ कि.मी. दुरीमा रहेको छ । अर्को पदयात्रा मण्डलबाट शुरु हुन्छ, जून गोपेश्वरबाट १२ किलोमिटर दुरीमा रहेको छ । यो पदयात्रा अनुसुया देवीको मन्दिर भएर जान्छ । धेरै नै कठिन यो पदयात्रा करिव २४ कि. मी. को रहेको छ ।

## किम्बदन्ती र पूजा
रुद्रनाथ मन्दिर हिन्दू महाकाव्य महाभारत का नायकहरू, पाण्डव द्वारा स्थापित गरिएको भन्ने विश्वास गरिन्छ । किम्बदन्ती अनुसार यो छ कि , पाण्डवहरू कुरुक्षेत्र युद्ध मा मृत्यु भएकाहरूको पाप को उद्धार गर्न भगवान शिव को खोज मा हिमालय पहाडहरूमा आएका थिए । भगवान शिवले तिनीहरूलाई भेट्न चाहँदैन थिए र उनी एक गोरुको रूपमा जमिनमा छोडिए र पञ्च केदारका केहि भागहरूमा पुन: केन्द्रत गरियो: केदारनाथ मा हम्प उठाउने, तुङ्गनातामा हतियार देखिए, मधमामेश्वरमा नाभी र पेट सतहमा देखा पर्यो, अनुहार रुद्रनाथ मा देखाइयो र कपाल र टाउको कल्पेश्वरमा देखियो । जाडोमा, शिवको एक प्रतीकात्मक छवि पूजाको लागि गोपेश्वरमा ल्याइन्छ । डोली यात्रा सागरको  माध्यमबाट गोपेश्वर शुरु गरिन्छ । डोली यात्रीहरू लुक्ति बुग्यलन र पनार पारगरे पछि अन्तमा पितृधार पुग्छन । पुर्खाहरूको उपासना यहाँ गरिन्छ । त्यसपछि, ढलब्नी मैदान पार गरे पछि, डोली वा शिवको प्रतीकात्मक रूप रुद्रनाथ सम्म पुग्छ । यहाँ पहिला बनदेवीको पूजा गरिने गरिन्छ । स्थानीय विश्वास के छ भने, वनदेवी यो क्षेत्रको सुरक्षा गर्छिन ।

## सन्दर्भ सामग्रीहरू
श्रेणी:मन्दिरहरू
श्रेणी:शिव मन्दिर
रुद्राष्टकम्

**श्री रुद्राष्टकम्** (संस्कृत: श्री रुद्राष्टकम्)   स्तोत्र गोस्वामी तुलसीदास  द्वारा भगवान् शिव की स्तुति का लागि रचिएको हो । यसको उल्लेख श्री रामचरितमानस को उत्तर काण्ड  मा आउँछ । यो जगती छन्द मा लेखिएको छ । 

## **श्री रुद्राष्टकम्** 
शिव मा समर्पित यो स्तोत्र तुलसीदास को रामचरितमानसबाट लिईएको हो ।

*॥ अथ रुद्राष्टकम् ॥*

नमामीशमीशान निर्वाणरूपम्। 

विभुम् व्यापकम् ब्रह्मवेदस्वरूपम्। 

निजम् निर्गुणम् निर्विकल्पम् निरीहम्।  

चिदाकाशमाकाशवासम् भजेऽहम् ॥१॥ 

निराकारमोंकारमूलम् तुरीयम्।  

गिराज्ञानगोतीतमीशम् गिरीशम्। 

करालम् महाकालकालम् कृपालम्।  

गुणागारसंसारपारम् नतोऽहम् ॥२॥ 

तुषाराद्रिसंकाशगौरम् गभीरम्।  

मनोभूतकोटि प्रभाश्रीशरीरम्। 

स्फुरन्मौलि कल्लोलिनी चारुगंगा।  

लसद्भालबालेन्दु कण्ठे भुजंगा ॥३॥ 

चलत्कुण्डलम् भ्रूसुनेत्रम् विशालम्।  

प्रसन्नाननम् नीलकण्ठम् दयालम्। 

मृगाधीश चर्माम्बरम् मुण्डमालम्।  

प्रियम् शंकरम् सर्वनाथम् भजामि ॥४॥ 

प्रचण्डम् प्रकृष्टम् प्रगल्भम् परेशम्।  

अखण्डम् अजम् भानुकोटिप्रकाशम्। 

त्रयः शूलनिर्मूलनम् शूलपाणिम्।  

भजेऽहम् भवानीपतिम् भावगम्यम् ॥५॥ 

कलातीत कल्याण कल्पान्तकारी।  

सदा सज्जनानन्ददाता पुरारि। 

चिदानन्द सन्दोह मोहापहारि।  

प्रसीद प्रसीद प्रभो मन्मथारि ॥६॥ 

न यावद् उमानाथपादारविन्दम्।  

भजन्तीह लोके परे वा नराणाम्। 

न तावत्सुखम् शान्ति सन्तापनाशम्।  

प्रसीद प्रभो सर्वभूताधिवासम् ॥७॥ 

न जानामि योगम् जपम् नैव पूजाम्। 

नतोऽहम् सदा सर्वदा शम्भु तुभ्यम्। 

जराजन्मदुःखौघ तातप्यमानम्। 

प्रभो पाहि आपन्नमामीश शम्भो ॥८॥

रुद्राष्टकमिदम् प्रोक्तम् विप्रेण हरतोषये।

ये पठन्ति नरा भक्त्या तेषाम् शम्भुः प्रसीदति॥
॥ इति श्री रुद्राष्टकम् सम्पूर्णम् ॥
नाभर

**नाभर** (कोरियाली: 네이버) नाभर निगमद्वारा सञ्चालित दक्षिण कोरियाली अनलाइन मञ्च हो। यसलाई सन् १९९९ मा कोरियामा पहिलो वेब पोर्टलको रूपमा सार्वजनिक गरियो जसले आफ्नै खोज इन्जिनको विकास र प्रयोगमा जोड दिएको थियोे। विस्तारित खोज सुविधा परिचय गर्ने यो संसारको पहिलो सञ्चालक पनि थियो यसले विभिन्न श्रेणीहरूबाट खोज नतिजा रचना गर्दछ र तिनीहरूलाई एकै पृष्ठमा प्रस्तुत गर्दछ। नाभरले नयाँ धेरै आधारभूत सुविधाहरू, जस्तै ई-मेल सेवा, समाचार र विश्वको पहिलो अनलाइन प्रश्न र उत्तर मञ्च नलेज इन जस्ता अति लोकप्रिय सेवाहरू पनि सञ्चालन गर्दछ।

सेप्टेम्बर २०१७ को अनुसार, यस खोज इञ्जिनले दक्षिण कोरियामा सबै वेब खोजिहरूको ७४.७% सङ्कलन गरेको थियो र यसमा ४२ मिलियन भन्दा बढी दर्ता भएका प्रयोगकर्ताहरू रहेका थिए।

२५ मिलियन भन्दा बढी कोरियालीहरूको आफ्नो पूर्वनिर्धारित ब्राउजरमा सुरु पृष्ठको रूपमा यो खोज इञ्जिन रहेको छ र मोबाइल अनुप्रयोगमा २ करोड ८० लाख भन्दा बढी दैनिक प्रयोगकर्ताहरू यसमा खोजी गर्ने गरेका छन्। नाभरलाई दक्षिण कोरियाको गुगल पनि भन्ने गरिन्छ।

## इतिहास
नाभर जून १९९९ मा पहिलो दक्षिण कोरियाली पोर्टल वेबसाइटको रूपमा आत्मनिर्भर खोज इञ्जिनका साथ स्थापित गरिएको थियो। अगष्ट २००० मा, नाभरले 'विस्तारित खोजी' सेवा सुरु गरेको थियोे, जसले प्रयोगकर्ताहरूलाई विभिन्न श्रेणीहरूबाट खोज नतिजा रचना गर्दछ र तिनीहरूलाई एकै पृष्ठमा प्रस्तुत गर्दै विभिन्न परिणामहरू प्राप्त गर्ने अनुमति दिन्छ जसमा ब्लग, वेबसाईट, तस्वीर आदि पर्दछन् र खोज नतिजाहरू छुट्टाछुट्टै प्रकारहरूद्वारा व्यवस्थित गरिन्छ। यो सेवा गुगलले सुरू गर्न भन्दा ५ वर्ष अघि सुरू गरिएको थियोे।

नाभर सञ्चालनको सुरुवाती चरणहरूमा यसमा कोरियाली भाषाको सामग्रीहरूको कमी रहेको थियोे। यो समस्यको समाधान गर्नको लागि नाभरले, नलेज इन नामक प्रश्न - उत्तर वेबसाइटको सार्वजनिक गरेको थियोे। नलेज इन याहुको प्रश्न उत्तर वेबसाइट याहू! जवाफ जस्तै छ जसमा हाल २०० मिलियन भन्दा बढी उत्तरहरूको डाटाबेस समावेश छन्। 
 भन्दा यो लगभग तीन वर्ष अघि सुरु गरिएको थियोे र हाल यसमा २०० मिलियन भन्दा बढी जवाफहरूको सङ्गालो रहेको छ ।

केही वर्षमै, नाभरले आफ्नो सेवाहरू विस्तारको काम जारी राखेको थियो। यसले सन् २००४ मा आफ्नो वेब हास्य सेवा 'वेबटुन' र आफ्नै व्यक्तिगत ब्लोग सेवा सन् २००५ मा शुरू गरेको थियोे। सन् २००५ देखि २००७ सम्म, नाभरले मल्टीमीडिया खोजी सेवाहरूलाई विस्तारित गरेको थियोे, जसमा सङ्गीत र भिडियो खोजका साथै मोबाइल खोजीहरू पनि पर्दछन्।

## नाभर भाषा शब्दकोष
नाभर शब्दकोषमा नेपाली भाषा ३४ भाषाहरू समावेश छन् । सन् २०१६ मा नाभरले शब्दकोषको विकास गर्नको लागि १० बिलियन वन लगानी गर्ने कुरा घोषण गरेको थियो ।

## सन्दर्भ सामग्री
## बाह्य कडीहरू
*

श्रेणी:इन्टरनेट कम्पनीहरू
श्रेणी:इन्टरनेट खोज इन्जिनहरू
श्रेणी:इन्टरनेट टेलिभिजन स्ट्रिमिङ सेवाहरू
ठाकुरगाउँ जिल्ला

**ठाकुरगाँउ** बङ्गलादेशको उत्तर-पश्चिम भागमा पर्ने एक जिल्ला हो । यो जिल्ला रङ्गपुर विभागमा पर्छ र पश्चिम सिमानामा भारतसँग जोडिएको छ । 
## जनसङख्या 
सन् २०११ को राष्ट्रिय जनगणना अनुसार यस जिल्ला कुल जनसङ्ख्या १२,१४३,७६ रहेको छ जसमध्ये पुरुषको जनसङ्ख्या ६,२७२,०० छ भने महिलाको जनसङ्ख्या ५,८७१,७६ रहेको छ । यस जिल्लाको जनधनत्व १००० प्रति वर्ग किलोमिटर रहेको छ । धर्मका आधारमा यस जिल्लामा इस्लाम धर्मका मानिसहरूको जनसङख्या ९,२४२,५७ रहेको छ भने हिन्दु धर्मको जनसङ्ख्या २,७८७,०३ छ । त्यस्तै गरी बुद्ध धर्मको जनसङ्ख्या ८,१५६, इसाई धर्मको १३१ र अन्य धर्मका मानिसहरूको जनसङ्ख्या ४,१३२ रहेको छ । यस जिल्लामा सन्तल, मुन्डा,मुसहर, राजवंशी आदि जनजातिहरू बसोबास गर्ने गर्छन् ।

## भूगोल
यो जिल्ला २५°४०' देखि २६°१२' उत्तर अक्षांश र ८८°०५' देखि ८८°३९' पुर्व देशान्तरणमा अवस्थित छ । ठाकुरगाँउ जिल्लाले बङ्गलादेशको कुल क्षेत्रफल मध्ये १८०९.५२ वर्ग किलोमिटर ओगटेको छ । यो जिल्ला राजधानी ढाकाबाट लगभग ४६७ वर्ग किलोमिटरको दुरीमा रहेको छ । यस जिल्लालाई पञ्चगढ जिल्ला उत्तरबाट घेरेका छन् भने यस जिल्लाको दक्षिण र पश्चिममा भरतको पश्चिम बङ्गाल रहेको छ । त्यस्तै गरी पर्वमा दिनाजपुर जिल्ला रहेको छ । यस जिल्ला वार्सिक उच्च औसत तापक्रम ३३.५ डिग्री हुन्छ भने न्युनतम १०.०५ डिग्री हुन्छ । यस जिल्लाका टाँगोन, कुलकी, नगर आदि प्रमुख नदिहरू रहेका छन् ।

## अर्थतन्त्र
बङ्गलादेशको लगभग पूरै अर्थव्यवस्था कृषिमा आधारीत छ र ठाकुरगाँउ लामो समयसम्म उत्पादन हुने कृषिको लागि प्रयास गरिरहेको छ । यस जिल्लामा हाल- धान, गँहु, उुखु, मौसमी तरकारी र फलफूल आदि उत्पादन गर्दै आएको पाइन्छ । ठाकुरगाँउमा पोल्ट्री फर्महरू पनि हाल सञ्चालनमा आएका छन् । यस जिल्ला हाल कृषि सामग्री चिस्यान केन्द्रहरू पनि रहेका छन् ।

यस जिल्लाको मुख्य आय श्रोतको बाटो भनेको कृषि र खेती जसमा जिल्लाकै ७६.७४% मानिसहरू संलग्न छन् । यस जिल्लाका मानिसहरू अन्य जस्तै २.८४% मजदुरी, व्यापार र उद्योगमा ०.३६%, वाणिज्यमा ९.०५%, सञ्चार र यातायातमा २.३४%, रेमिटेन्समा ०.१३%, सरकारी कार्यलयहरूमा ४.४५% ,धर्म सेवामा ०.११% र अन्यमा ३.७२% रहेका छन् ।

## शिक्षा
यस जिल्लाको कुल साक्षरता दर ४१.८% रहेको छ जसमध्ये पुरुषको साक्षरता दर ४८.४% छ भने महिलाको साक्षरता दर ३४.८% रहेको छ । यस जिल्लामा १ कानुन विषयको क्याम्पस, ६७ क्याम्पस, ३५८ माध्यमिक विद्यालय, ११ प्राविधिक विद्यालय, ८६५ प्राथमिक विद्यालय, १० सामुदायिक विद्यालयहरू रहेका छन् जसमध्ये- ठाकुरगाँउ जिल्ला विद्यालय (१९०४), ठाकुरगाँउ सरकारी छात्र उच्च माध्यमिक विद्यालय (१९०४), पिरगञ्ज पाइलट उच्च विद्यालय (१९०७), हरिपुर माध्यमिक विद्यालय (१९३६) आदि यस जिल्लाका उत्कृष्ट विद्यालयहरू हुन् ।

## प्रशासन
यस जिल्ला ५ उप-जिल्ला, ६ थाना, ५३ सङ्घीय परिसद र १०१६ गाउँहरू रहेका छन् । यस जिल्ला उप-जिल्लाहरू यस प्रकार छन् :

* ठाकुरगाँउ सदर उप-जिल्ला
* हरीपुर उप-जिल्ला
* बालियाडाङ्गि उप-जिल्ला
* रीनिशैङ्कल उप-जिल्ला
* पीरगञ्ज उप-जिल्ला

## सन्दर्भ सामग्री
## बाह्य कडीहरू
*आधिकारिक वेबसाइट 
*ठाकुरगाँउ जिल्लाको नक्शा

श्रेणी:बङ्गलादेशका जिल्लाहरू
एसके दूरसञ्चार

**एसके दूरसञ्चार कम्पनी लिमिटेड** दक्षिण कोरियाको ताररहित दूरसञ्चार परिचालक हो । यो एसके समूह को एक भाग हो । कम्पनीको मुख्यालय दक्षिण कोरियाको राजधानी सोलमा रहेको छ भने कम्पनीका हालका प्रमुख कार्यकारी अधिकृत जङ हो पार्क हुन् ।

एसके दूरसञ्चार, दक्षिण कोरियाको सबैभन्दा ठूलो दूरसञ्चार सेवा प्रदायक हो । सन् २००८ को अनुसार यसले स्थानीय बजारको ५०.५ प्रतिशत भाग ओगटेको छ । सन् १९८४ मा यसको निर्माण पछि, कम्पनी पहिलो पुस्ताको एनालग सेलुलर प्रणालीबाट दोस्रो सिडिएमए विकास गरेको थियोे । त्यसपछि यसले पहिलो तेस्रो पुस्ता आईएमटी-२००० सेलुलर प्रणाली विकास गरेको थियोे । एसके दूरसञ्चार, मे २००६ मा एचएसडिपीडीए को व्यावसायिककरण गर्न पहिलो दूरसञ्चार सेवा प्रदायक बन्यो । एसकेले निश्चित-लाइन परिचालक, हनारो टेलिकमको फेब्रुअरी २००८ मा प्राप्त गरेर यसको ल्याण्डलाइन बजारमा विस्तार गर्यो ।

नोभेम्बर २०१५ मा यसको आफ्नै केबल एकाई, एसके ब्रोडब्यान्डसँग मिलाउनको लागि, एसके दूरसञ्चारले देशको सबैभन्दा ठूलो केबल र इन्टरनेट सञ्चालक सीजे होलो भिजन प्राप्त गर्न सम्झौतामा हस्ताक्षर गरेको थियोे । यसको सहायक कम्पनी एसके सञ्चारले, दक्षिण कोरियाको एक लोकप्रिय वेब पोर्टल नेटको सञ्चालन गर्दछ ।

## इतिहास
एसके दूरसञ्चार, सन् १९८८ मा कोरिया मोबाइल दूरसञ्चार सेवाको नामले स्थापित भएको थियो (ह्याङ्गुल 한국 이동 통신 서비스) तर पछि फेरि मे १९८८ मा कोरिया मोबाइल दूरसञ्चार निगमको रूपमा नामकरण गरिएको थियो । (ह्याङ्गुल 한국 이동 통신) केटिले सन् १९९३ मा यसलाई बेच्नु भन्दा अधि, यो राज्य एकाधिकारमा रहेको फोन कम्पनी, कोरिया दूरसञ्चार (हाल केटि निगम) को सहायक कम्पनी थियोे । जून १९९४ मा एसके समूह (पहिला सुनक्योङ समूह) कोरिया मोबाइल दूरसञ्चार निगमको सबैभन्दा ठूलो शेयरधनी बनेको थियोे । कोरिया मोबाइल दूरसञ्चार निगमले आधिकारिक रूपमा जनवरी १९९७ मा एसके समूहमा सामेल भएको थियोे र त्यस वर्षको मार्चमा एसके दूरसञ्चारको रूपमा यसले आफ्नो नाम परिवर्तन गरेको थियोे । अक्टोबर २००० मा, डब्लू-सिडिएमए प्रविधि प्रयोग गरी एक व्यावसायिक ३ जी सेवा सुरु गर्ने, एसके दूरसञ्चार संसारमा एनटिटि डोकोमो पछिको दोस्रो सञ्चालक बनेको थियोे । जनवरी २००२ मा, यो संसारको पहिलो स्तरको CDMA2000 1xEV-DO सञ्जाल सुरुवात गरेको थियोे जसले त्यसबेलामा रहेको २ जी सञ्जालको गति बढाउनमा सहयोग गरेको थियोे ।

## सन्दर्भ सामग्री
## बाह्य कडीहरू
* एसके दूरसञ्चारको वेबसाइट (कोरियाली / अङ्ग्रेजी)
* 
* एसके दूरसञ्चार अमेरिकाको वेबसाइट (अङ्ग्रेजीमा)

श्रेणी:दूरसञ्चार
श्रेणी:इन्टरनेट सेवा प्रदायकहरू
श्रेणी:टेलिकम
वन प्लस

thumb|OnePlus Official Logo

वन प्लस सेन्जेन वेस्ड चाइनिज स्मार्टफोन उत्पादक कम्पनी हो । जसको स्थापना पेटे लौ Pete Lau र कार्ल पेइ Carl Pei ले २०१३ डिसेम्बरमा गरेका हुन् । यो कम्पनीले ३४ वटा राष्ट्र मा जुलाई २०१८ देखि सेवा प्रदान गर्न थालेको हो । यो कम्पनीले नयाँ नयाँ फोन तथा अन्य सामाग्रीहरु उत्पादन गर्दछ । 
thumb|OnePlus Phone

पेटे लौ एवम् कार्ल पेइ ले २०१३ डिसेम्बर १६ मा वन प्लसको स्थापना गरेका हुन् ।
एसके सञ्चार

**एसके सञ्चार** (ह्याङ्गुल: एसके커뮤니케이션즈 वा *에스케이커뮤니케이션즈*) एक दक्षिण कोरियाली प्रविधि कम्पनी हो जो एक लोकप्रिय वेब पोर्टल नेटको मालिक कम्पनीको रूपमा रहेको छ र यसको सञ्चालन पनि गर्दै आइरहेको छ। यसले व्यवसायहरूको लागि इन्टरनेट पहुँच र दूरसञ्चार सेवा पनि प्रदान गर्दछ। एसके सञ्चार सन् १९९९ मा लाइकस कोरियाको रूपमा स्थापित भएको थियो जसमा संयुक्त राज्य अमेरिकाको लाइकस र दक्षिण कोरियाको, मिरे निगमको ५०-५० प्रतिशत भाग रहेको थियोे। सन् २००२ यसलाई एसके दूरसञ्चारमा बेचिएको थियो र यसको नाम एसके सञ्चारमा परिवर्तन गरिएको थियोे। एसके दूरसञ्चारको यसमा हाल ८५.९ प्रतिशतको साझेदारी रहेको छ।

## अवलोकन
एसके दूरसञ्चारले लाइकस कोरियालाई अधिग्रहण गरेपछि, यसको केबल इन्टरनेट इकाई नेट्सगो सँग समायोजन भएपछि, एसके सञ्चारको सृजना भएको थियोे। नेटट्सगो, नेट एक कोरियाली लोकप्रिय वेब पोर्टलको विकासकर्ता हो। लाइकसको लोकप्रियता ह्रास आउदै गयो र यो नेटको पोर्टलमा शामिल भएको थियोे। २७ डिसेम्बर २००२ मा लाइकस डोमेन नाम मध्यरात बन्द भएको थियो, यसको ठेगाना (www.lycos.co.kr) लेखी खोज्दा प्रयोगकर्ताहरू नेट वेब पोर्टलको गृहपृष्ठमा निर्देशित भएका थिए। इम्पसको खोज प्रविधि विशेष प्रदायक, कोनन प्रबिधिको पनि अधिग्रहण गरेको थियोे। यसको अधिग्रहण पछि पनि, एम्पासले यसको व्यवस्थापन र कार्यबलमा पूर्ण स्वतन्त्रताको साथ स्वतन्त्र रूपमा आफ्नो कार्य सञ्चालन गरिरह्यको थियोे। तथापि, एसके सञ्चारको निर्णय पछि, एम्पासका सर्च सेवाहरू नेटको पोर्टलमा समावेश गरिएको थियोे र एम्पासको डोमेन नाम सन् २००८ मा बन्द गरिएको थियो र पछि यसको अस्तित्व हराएको थियोे। यसको सेवाहरू थप गर्नको लागी, त्यही वर्षमा एसकेले इगलोस नामक ब्लगिङ सेवाको सुरुवात गरेको थियोे।

## अधिग्रहण
* साइवल्ड
* साइमार्केट
* इगलोस
* इम्पास
* एक्टोस
* एसके आइ-मिडिया

## सेवाहरू
### नेट समाचार
नेट समाचारले, तुरुन्तै र हालैको घटनाहरु जस्तै खेल मनोरञ्जन संस्कृति आदिका बारेमा नियमित इन्टरनेट प्रयोगकर्ताहरूका माझ गतिविधिहरु र प्रतिक्रियाहरूको विश्लेषण गरेर प्रत्येक क्षेत्रमा सबै भन्दा लोकप्रिय समाचार बारे लेख र प्रतिक्रियाहरू उपलब्ध गराउँछ ।
### नेट मेल
यसले नेट मेल नामक मेल सेवा पनि सञ्चालन गर्दछ। नेट मेलको अनुप्रयोग एन्ड्रोइड मा उपलब्ध छ र अन्य उपकरणहरू मार्फत आधिकारिक वेबसाइट मार्फत पनि प्रयोग गर्न सकिन्छ। यसको वेबसाइट कोरियाली भाषामा मात्र उपलब्ध रहेको छ।

## यो पनि हेर्नुहोस्
* साइवल्ड
* डाउम
* लाइकस
* नेट

## सन्दर्भ सामग्रीहरू
## बाह्य कडीहरू
* आधिकारिक वेबसाइट (अङ्ग्रेजीमा) 

श्रेणी:प्रविधि पोर्टलहरू
पाण्डुलिपी (उपन्यास)

**पाण्डुलिपी (उपन्यास)** कृष्ण धरावासीद्वारा लिखित आत्मपरक उपन्यास हो ।

## सन्दर्भ सामग्री
एलजी यू-प्लस

**एलजी यूप्लस निगम** ( वा **एलजी यू+** दक्षिण कोरियाली दूरसञ्चार सेवा प्रदायक हो । यो एलजी निगमको स्वामित्वमा रहेको छ जो कोरिया चौथो सबैभन्दा ठूलो बहु-उद्योग कम्पनी हो । एलजी इलेक्ट्रोनिक्स, एलजी निगमको एक सहायक कम्पनी हो । यो पहिला एलजी दूरसञ्चारको रूपमा चिनिन्थ्यो ।

यसले अर्को दुई एलजी दूरसञ्चारका सहायकहरू, डाकोम र पावरकम सँगको
समायोजन पछि आफ्नो हालको नाम जुलाई २०१० मा राखेको थियोे । यसले विभिन्न मोबाइल सेवाहरू सञ्चालन गर्दछ । बैङ्क अन दक्षिण कोरियामा सबैभन्दा लोकप्रिय मोबाइल बैङ्किङ सेवा हो र म्युजिक अन, अनलाइन सङ्गीत भण्डारण सेवा हो ।

## इतिहास
कोरिया दूरसञ्चारको निर्णय पछि राज्यको स्वामित्वमा रहेकोले यस फोन कम्पनीले, सेलुलर व्यवसायलाई सन् १९९४ मा निजी लगानीकर्ताहरूलाई बेच्नका लागि यस दक्षिण कोरियाली कम्पनीले दूरसञ्चार क्षेत्रमा एक प्रतिस्पर्धामा खोल्यो । कोरिया दूरसञ्चारले सन् १९९९ मा आफ्नो सेलुलर व्यवसायलाई केटी फ्रिटेलको साथमा पुन सुरु गरेको थियो । एलजी, जुन १९९६ मा सीडीएमए लाइसेन्स प्राप्त गरेपछि ताररहित बजारमा प्रवेश गरेको थियोे र एलजी टेलीकमको नामले एक नयाँ दूरसञ्चार सेवा प्रदायक बनेको थियोे र त्यसपछि यो एक राष्ट्रव्यापी डिजिटल सेलुलर सञ्जाल बनेको थियोे । यसले १ अक्टोबर १९९७ मा, व्यक्तिगत सञ्चार सेवाको सुरु गरेको थियोे । एलजी दूरसञ्चारले व्यक्तिगत सञ्चार सेवा प्रविधिको प्रयोग गरेर विश्वको पहिलो व्यापारिक सीडीएमएवान डाटा सेवा सञ्चालन गरेको थियोे । यो कोरियाको सबैभन्दा ठूलो इन्टरनेट सेवा प्रदायक हो । १ जुलाई २०१० मा, एलजी दूरसञ्चारले हालको नाम एलजी यू + मा परिवर्तन गर्यो ।

## सेवाहरू
### ताररहित सेवाहरू
जुलाई २००६ मा, कम्पनीले प्रविधि विकास गर्न नचाहे पछि दक्षिण कोरियाली सरकारले 2.1&nbsp;GHz W-CDMA ब्यान्डविड्थको लागि, एलजी दूरसञ्चारको इजाजतपत्र रद्द गरेको थियोे ।

२०१२ सम्ममा राष्ट्रव्यापी रूपमा सेवा देशै भरि पुर्‍याउने लक्ष्यले जुलाई २०११ मा, एलजी यू + ले यसको एलटिइ नेटवर्क सञ्चालन गरेको थियोे ।

१७ जुलाई २०१३ मा एलजी यूप्लसले सामसुङ ग्यालेक्सी एस 4मा एलटिइ-ए परिचयको साथ एलटिइ-ए सेवाको सुरुवात गरेको थियोे ।

### ल्याण्डलाईन
सन् २०१० मा एलजी दूरसञ्चारले डकोम निगम, एक सञ्जाल सेवाको अधिग्रहण गरेको थियोे जसले हनारो दूरसञ्चारको निर्धारित लाइन नेटवर्कको सञ्चालन गर्दथ्यो । जसले गर्दा यसलाई ल्यान्डलाइनको सञ्चार बजारमा प्रवेश गर्न मद्दत गरेको थियोे ।
### आइपि टिभी
डिसेम्बर २००७ मा यू+टिभीको सुरुवात गरिएको थियोे ।

## सन्दर्भ सामग्री
## बाह्य कडीहरू
* आधिकारिक वेबसाइट
* टेलिजियोग्राफिको वेबसाइटमा एलजी यूप्लसको पृष्ठ

श्रेणी:दूरसञ्चार
श्रेणी:इन्टरनेट सेवा प्रदायकहरू
श्रेणी:टेलिकम
नापोली

**नेपल्स**, क्याम्पेनियाको क्षेत्रीय  राजधानी हो र  रोम अनि मिलान पछिको इटलीमा तेश्रो सबभन्दा ठुलो नगरपालिका हो । सन् २०१७  मा , लगभग ९६७,०६९ जना मानिसहरु  शहरको  प्रशासनिक सीमा भित्र बसोबास गर्दथे , जबकि यसको प्रान्तीय-स्तर नगरपालिकामा कुल  ३,११५,३२० जना मानिसहरूको बसोबास थियो । यसको निरन्तर निर्मित महानगरीय क्षेत्र (जो नेपल्सको महानगरीय शहर को सीमाभन्दा टाढा फैलिएर बसेको छ) इटलीको दोस्रो वा तेश्रो सबभन्दा ठुलो महानगरीय क्षेत्र हो।

## सन्दर्भ सामग्रीहरू
* Acton, Harold (1956). *The Bourbons of Naples (1734–1825)*. London: Methuen.
* Acton, Harold (1961). *The Last Bourbons of Naples (1825–1861)*. London: Methuen.
* 
* Chaney, Edward (2000). "Inigo Jones in Naples" in *The Evolution of the Grand Tour*. London: Routledge.
* De Grand, Alexander J. (2001). ''The hunchback's tailor: Giovanni Giolitti and liberal Italy from the challenge of mass politics to the rise of fascism, 1882–1922*, Wesport/London: Praeger, 
* Snowden, Frank M. (1995) *Naples in the Time of Cholera, 1884–1911'', Cambridge: Cambridge University Press, 

## बाह्य कडीहरू
* 

## यो पनि हेर्नुहोस्
* इटली

श्रेणी:इटाली
दाउम (वेब प्रवेशद्वार)

**दाउम** (कोरियाली 다음) दक्षिण कोरियामा आधारित एक वेब प्रवेशद्वार हो। यो नाभर र नेटका साथै दक्षिण कोरियामा तिन शीर्ष वेब प्रवेशद्वारहरू मध्ये एक हो। दाउमले, एक लोकप्रिय निःशुल्क वेब आधारित विडाँक, सन्देश सेवा, मञ्च, किनमेल र समाचार सहित वेब प्रयोगकर्ताहरूको लागि धेरै इन्टरनेट सेवाहरू प्रदान गर्दछ। दाउम शब्दको अर्थ "अर्को" हो, तर यसलाई ह्यान्जा "多音" "धेरै आवाज" को रूपमा पनि व्याख्या गर्न सकिन्छ।

## षृष्ठभूमि
दाउमको सेवा प्रदान गर्ने क्षमता मार्फत यसको लोकप्रियता बढेको थियोे तर यो तथ्यबाट पनि यो महत्त्वपूर्ण आकारको पहिलो कोरियाली वेब प्रवेशद्वार थियो। यसले दक्षिण कोरियाको सबैभन्दा लोकप्रिय विद्युतीय-डाँक सेवा, दाउम डटनेट वा हानमेल डटनेटसँग भएको समायोजन पश्चात् यसको लोकप्रियता झन् बढेको थियोे। समायोजन पछि, दाउमले इन्टरनेट मञ्च सेवा दाउम क्याफेको सुरू गरेको थियोे जसले बजारमा आफ्नो स्थिर स्थिति ल्याउन मद्दत गरेको थियोे। क्याफे र इन्टरनेट क्याफे शब्द (पश्चिमी प्रयोगको सन्दर्भ राखिएको कुरा फरक रहेको छ) र यो हाल कोरियामा "इन्टरनेट फोरम" को पर्याय रूपमा प्रयोग गरिएको छ।

## इतिहास
सन् २००३ मा दाउमले अनलाइन साधन बिमाको सुरुवात गरेको थियोे जसमा यसले सहायक कम्पनीको रूपमा 'दाउम प्रत्यक्ष साधन बिमा' को नामले सेवा सञ्चालन गरेको थियोे र सन् २००८ मा यसले एर्गोे बिमा समूहसँग साझेदारीमा सेवा सञ्चालन गरेको थियोे।

२ अगस्ट २००४ मा डामले संयुक्त राज्य अमेरिकामा आधारित लेकोस नामक एक वेब प्रवेशद्वार ९५.४ मिलियन अमेरिकी डलरमा खरिद गरेको घोषणा गरेको थियोे र ६ अक्टोबरमा यसले सबै लेनदेनहरू बन्द गरेको थियो। मोबाइल, सामाजिक सञ्जाल र स्थान आधारित सेवाहरूको विकास गर्नको लागि दाउमले अगस्ट २०१० मा आफ्नो सहायक कम्पनी, लाइकोसलाई ३६ मिलियन अमेरिकी डलरमा युब्रान्ट डिजिटल, एक भारतीय इन्टरनेट मार्केटिङ कम्पनीलाई बिक्री गरेको थियोे।

ट्याटर्स एण्ड कम्पनी, जो एक ब्लगिङ मञ्च हो र सन् २००७ मा दाउमले यसको सेवा प्रबन्ध गर्न सबै अधिकारहरू लिएको थियो र ट्याटर्स एन्ड कम्पनीको साथ यसले सन् २००६ मा, *टिस्टोरी* नामक ब्लगिङ सेवाको विकास गरेको थियोे।

कम्पनी पोर्टप्लेयर नामक मिडिया प्लेयरको विकास र बितरण गरेको छ। यसले नक्सा, शब्दकोश, क्लाउड ब्याकअप सेवा, खोज संयन्त्रका साथै विभिन्न सेवा प्रदान गर्दछ। मार्च २००९ का अनुसार, यो दक्षिण कोरियाको दोस्रो सबैभन्दा ठूलो र धेरै हेरिने वेब प्रवेशद्वार सेवा हो। कम्पनीमा ८७४ कर्मचारीहरू रहेका छन्। सन् २०१४ मा यो काकाओ निगमसँग समायोजन भई दाउम काकाओमा रुपान्तरण भएको थियोे।

## सन्दर्भ सामग्रीहरू 
## बाह्य कडीहरू
* 

श्रेणी:इन्टरनेट सेवा प्रदायकहरू
श्रेणी:इन्टरनेट कम्पनीहरू
श्रेणी:इन्टरनेट खोज संयन्त्रहरू
मेगाफोन

**मेगा फोन** ()(पहिला उत्तर-पश्चिम जीएसएमको रूपमा चिनिने), रुसको दोस्रो मोबाइल फोन सञ्चालक हो र रूसमा तेस्रो सबैभन्दा ठूलो दूरसञ्चार सेवा प्रदायक हो । दूरसञ्चार क्षेत्रमा यसको मुख्य प्रतिस्पर्धीहरू: मोबाइल टेलि सिस्टम (एमटीएस), भिम्पेलकम (बिलाइन) र टेलि २ (रोस दूरसञ्चार) हो र निश्चित-लाइन खण्डमा, रोस दूरसञ्चार र मल्टिरिजनल ट्रान्सिट टेलिकम हुन् ।  जून २०१२ को अनुसार कम्पनीले ताजिकिस्तानमा १.६ मिलियन र रुसमा ६२.१ मिलियन प्रयोगकर्ताहरूमा सेवा प्रदान गर्दछ । यसको मुख्यालय रुसको राजधानी मस्कोमा रहेको छ । यसका शाखा कार्यलयहरू इरान, उज्बेकिस्तान र ताजिकिस्तानमा पनि रहेको छ । यो खुला संयुक्त पुँजी कम्पनीको रूपमा स्थापना भएको थियोे ।

यसले धेरै क्षेत्रीय कम्पनीहरूको अधिग्रहण गरेपछि सन् २००२ मा कम्पनीले आफ्नो नाम, उत्तर-पश्चिम जीएसएमबाट मेगाफोनमा बदलेको थियोे जसले गर्दा यो रुसको सबै क्षेत्रमा सेवा पुर्‍याउने पहिलो दूरसञ्चार सेवा प्रदायक बनेको थियोे । यसको अर्थ मेगा - "ठूलो" र फोन - "टेलिफोन" हुन आउँछ ।

## इतिहास
१७ जून १९९३, उत्तर-पश्चिम जीएसएमको दर्ता मिति रहेको थियो अलेक्जेन्डर मलिसिभ कम्पनीका पहिला महाप्रबन्धक थिए । प्रमुख अन्तर्राष्ट्रिय लगानीकर्ताहरूमा स्क्यान्ड्याभियन कम्पनीहरू जस्तै सोनेरा (फिनल्यान्ड), तेलिया अन्तर्राष्ट्रिय एबि (स्विडेन) र टेलिनोर इन्भेस्ट एएस (नर्वे) रहेका थिए र यसलाई नोकियाद्वारा दूरसञ्चार उपकरण आपूर्ति गरिएको थियो । यसले सन् १९९४ मा रुसमा जीएसएम (2 जी) सञ्जालको व्यावसायिक प्रक्षेपण गरेको थियोे ।

१९९९ – कम्पनीमा प्रयोगकर्ताहरूको सङ्ख्या १००,००० भन्दा बढी पुगेको थियोे । यसले रूसको उत्तर-पश्चिमको उत्तरी क्षेत्रहरूमा आफ्नो सेवा सक्रिय रूपमा विस्तार गरेको थियोे । उत्तर-पश्चिम जीएसएमको रूपमा, यो रुसको पहिलो सञ्चालक थियो जसले युरोपको सबै देशहरूमा रोमिङ सम्झौतामा हस्ताक्षर गरेको थियोे ।

२००० – कम्पनीको शेयरधनिहरूले ठूलो बजारमा सेवा दिने योजनाका अनुसार डसले नयाँ रणनीति अपनायो ।

नोभेम्बर २००१ – उत्तर-पश्चिम जीएसएममा प्रयोगकर्ताहरूको सङ्ख्या ५००,००० पुगेको थियोे ।

मे २००२ – उत्तर-पश्चिम जीएसएममा प्रयोगकर्ताहरूको सङ्ख्या १ मिलियन भन्दा बढी पुगेको थियोे ।

## मालिक र व्यवस्थापन
कम्पनीलाई सबैभन्दा ठूलो विदेशी लगानीकर्ताहरूद्वारा स्थापित गरिएको थियो: सोनेरा (फिनल्यान्ड), तेलिया अन्तर्राष्ट्रिय एबि (स्विडेन) हाल टेलेनर इन्भेस्ट एएस (नर्वे) सँग समायोजन भइ टेलिया कम्पनीमा आबद्ध भएको छ । दूरसञ्चार उपकरणहरू भने नोकियाबाट खरीद गरिएको थियो ।

मार्च २०१८ सम्म यस कम्पनीको मालिक निम्नानुसार छन्:

*युएसएम समूह - ५६.३२% 
*गाजप्रोमबैङ्क - १८.७९%.
*एसआइसिएल - ३.९२%

## सन्दर्भ सामग्री
## बाह्य कडीहरू
आधिकारिक वेबसाइट 

श्रेणी:दूरसञ्चार
श्रेणी:इन्टरनेट सेवा प्रदायकहरू
श्रेणी:टेलिकम
चौथो देउवा मन्त्रिपरिषद्

२०७४ जेठ २४ मा, शेरबहादुर देउवा नेपालको नयाँ प्रधानमन्त्रीको रूपमा निर्वाचित हुँदै नेपालको नयाँ मन्त्रिपरिषद् गठन गरेका थिए। देउवाको उम्मेदवारीलाई नेपाल कम्युनिस्ट पार्टी (माओवादी केन्द्र), राष्ट्रिय प्रजातन्त्र पार्टी नेपाल, राष्ट्रिय जनता पार्टी नेपाल, नेपाल लोकतान्त्रिक फोरम, सङ्घीय समाजवादी फोरम, नेपाल सहित सत्ता साझेदारी सम्झौता पछि नेपाली संसद्मा प्रतिनिधित्व गर्ने धेरै साना दलहरूले समर्थन गरेका थिए। निम्न दलहरूले देउवाको उम्मेदवारीलाई पनि समर्थन गरेका थिए। शपथ ग्रहण गरेपछि, देउवाले आफ्नो निर्वाचनलाई समर्थन गर्ने दलहरूसँग गठबन्धन गरेर नयाँ सरकार गठन गरेका थिए। २०७४ असोज ३१ मा, नेपालको प्रतिनिधि सभा निर्वाचनको तयारीको लागि, नेपाल कम्युनिस्ट पार्टी (माओवादी केन्द्र)ले नेपाल कम्युनिस्ट पार्टी (एकीकृत मार्क्सवादी-लेनिनवादी)सँग सहकार्य गर्ने निर्णय गरेको थियो र मन्त्रिपरिषद् भङ्ग भएको थियो।

## मन्त्रिपरिषद् 
## टिप्पणीहरू 
## सन्दर्भ सामग्रीहरू
श्रेणी:नेपाल सरकार
श्रेणी:नेपालका मन्त्रिपरिषद्हरू
श्रेणी:नेपालको इतिहास (२०६५–हाल)
केटि निगम

**केटी निगम** (ह्याङ्गुल: 케이티 주식회사) (पहिला **कोरिया दूरसञ्चार**) दक्षिण कोरियाको सबैभन्दा ठूलो दूरसञ्चार सेवा प्रदायक कम्पनी हो।

पूर्व राज्य स्वामित्वमा रहेको यस दूरसञ्चार कम्पनी, दक्षिण कोरियाको पहिलो टेलिफोन कम्पनी हो। यसले देशका ल्याण्डलाइन क्षेत्रमा ९० प्रतिशत जनसङ्ख्यामा सेवा सञ्चालन गर्दछ र ४५ प्रतिशत उच्च गति इन्टरनेट प्रयोगकर्ताहरूको सेवा गर्दै स्थानीय ल्यान्डलाइन र ब्रोडब्याण्ड इन्टरनेट बजारमा नियन्त्रण कायम गर्दछ। सन् १९९४ मा यसको ताररहित सहबद्ध कोरिया मोबाइल दूरसञ्चारलाई बेचे पछि, केटिले जनवरी १९९७ मा व्यक्तिगत सञ्चार सेवा, केटीएफको निर्माणका साथ ताररहित बजारमा फर्किएको थियोे। सन् २००९ का अनुसार यसको २४ ट्रिलियन सम्पत्ति रहेको छ।

सन् २०१५ मा पूर्व केटीका अध्यक्ष सुक-जय लीले भ्रष्टाचारको आरोपमा मुद्दा चलान गरिएका थिए जुन कुरा तिनले अस्विकार गरेका थिए।

## विश्वब्यापी व्यापार 
### बङ्गलादेश 
बङ्गलादेश सरकार, अन्तर्राष्ट्रिय संस्थाहरू, सार्वजनिक संस्थाहरू र गैर-सरकारी सङ्गठनहरूको बहुपक्षिय साझेदारीको परिणामले, २७ अप्रिल २०१७ मा, केटीले बङ्गलादेशमा 'गिगा आइल्याण्ड'को उद्घाटन गरेको थियोे।
### ब्रुनेई 
सन् २०१२ मा, केटीले ब्रुनेई सरकारसँग राष्ट्रिय डाटा केन्द्र (एनडीसी) को स्थापना र सञ्चालन गर्नको लागि सम्झौता गरेको थियोे।
### मङ्गोलिया
सन् १९९५ देखि, केटी मङ्गोलिया टेलिकमको एक प्रमुख शेयरधनी रहेको छ। केटीले मङ्गोलियामा विभिन्न व्यावसायिक प्रशिक्षण कार्यक्रम सञ्चालन गरेको छ। सन् २०१२ मा, केटीले एक भूकम्प आपदा चेतावनी प्रणाली स्थापित गर्न मङ्गोलिया सरकारसँग अनुबन्धन गरेको थियोे।
### दक्षिण अफ्रिका
२०१२ मा, केटी र टेलकमले (दक्षिण अफ्रिकी दूरसञ्चार सेवा प्रदायक) मोबाइल क्षेत्र र आइवेअफ्रिकाका (टेलकमको सहायक कम्पनी) लागि व्यापार सुधार रणनीति प्रदान गर्नका लागि एक परामर्श सम्झौतामा हस्ताक्षर गरेको थियोे।

### रुवान्डा 
२००७ मा, केटीले रुवान्डामा एक मोबाइल वाइम्याक्स (वा वाईब्रो) सञ्जालकोको निर्माणको लागि एक अनुबन्धनमा हस्ताक्षर गरेको थियोे। २००८ मा, केटी रुवान्डा सरकारसँग नयाँ दूरसञ्चार सञ्जालको निर्माणको लागि एक सम्झौतामा हस्ताक्षर गरेको थियोे। डिसेम्बर २०१२, मा केटीले कोरिया इन्टरनेट र सुरक्षा आयोग सँग सहकार्य गरी रुवान्डामा राष्ट्रिय सूचना र सुरक्षा परियोजना सञ्चालन गरेको थियोे । मार्च २०१३ मा, केटी रुवान्डा सरकार सँग राष्ट्रब्यापी मोबाइल एलटिइ सञ्जाल निर्माण र संयुक्त उद्यम स्थापित गर्नको लागि एक अनुबन्घनमा हस्ताक्षर गरेको थियोे ।

### पोल्यान्ड 
२१ मार्च २०१३ मा, केटी, देवु अन्तरराष्ट्रिय निगम, र कोरिया व्यापार-लगानी सम्बर्द्धन आयोग (कोट्रा)ले पोडलस्की, पोल्यान्डमा उच्च-गति इन्टरनेट सञ्जाल स्थापना गर्न १८ मिलियन डलरका साथ सम्झौतामा हस्ताक्षर गरेको थियो।

### अमेरिका 
१४ जून २०१७ मा, केटिले बोस्टन सहरको साथ एक समझदारी सम्झौता गरेको थियो जो बोस्टन डिजिटल इक्विटी परियोजनामा भाग लिनको लागि एक नीति रहेको थियो र यसले सहरका केन्द्रमा राम्रो इन्टरनेट वातावरण सिर्जना गरेको थियोे ।

### उज्बेकिस्तान 
सन् २००७ मा, केटीले पूर्वी दूरसञ्चारको (उज्बेकिस्तान दोस्रो सबैभन्दा ठूलो निश्चितलाइन सञ्चालक) ५४.५%, र सुपर आईम्याक्स नामक वाइम्याक्स सञ्चालकको ६०% शेयरको अधिग्रहण गरेको थियो।

## सन्दर्भ सामग्री 
## बाह्य कडीहरू
* 

श्रेणी:दूरसञ्चार
श्रेणी:इन्टरनेट सेवा प्रदायकहरू
श्रेणी:टेलिकम
गोपीकृष्ण (चलचित्र)

**गोपीकृष्ण (चलचित्र)** एक नेपाली कथानक चलचित्र हो । सयपत्री फिल्मस् प्रा.लि.को ब्यानरमा यो चलचत्रिको निर्माण भएको हो ।
चलचित्रमा राजेश हमाल, कृष्टि मैनाली, गौरी मल्ल, सुशीला रायमाझी, रमेश बुढाथोकी, लक्ष्मी श्रेष्ठ लगायतका कलाकारको अभिनय रहेको छ ।चलचित्रमा भूपेन्द्र रायमाझीको संगीत, एन के छोट्ुको द्धन्द, प्रमोद नायडुको नृत्य, मञ्जुकुमार श्रेष्ठको छायाङ्कन, हरिश चौधरीको सम्पादन, धनेन्द्र विमलको गीत रहेको छ ।उदितनारायण झा, रामा मण्डल, लोचन भट्टराई, दीपानारायण झा, साधना सरगम, कविता कृष्ण मूर्तिको पाश्र्व गायन रहेको छ ।
कथा र  निर्देशन उद्धव पौडेलको रहेको छ ।कोडाक कलरमा निर्माण गरिएको यो चलचित्रको ३० लाख निर्माण लागत रहेको छ ।
वि.सं. २०४८ साल आश्विनमा यो चलचित्रको प्रथम प्रर्दशन गरिएको थियो ।श्रीमती सुमित्रा पौडेल चलचित्रकी निर्माता हुन् ।

## पात्रहरू
## सन्दर्भ
प्रेयसी (चलचित्र)

**प्रेयसी (चलचित्र)** एक नेपाली कथानक चलचित्र हो ।प्याराडाइज न्यू मूभिज प्रा.लि.को ब्यानरमा यो चलचत्रिको निर्माण भएको हो ।चलचित्रमा किरणप्रताप के.सी., मेलिना मानन्धर, नीर शाह, हरिहर शर्मा, टीका पहारी, लक्ष्मी श्रेष्ठ, सुनिल थापा, बिना बुढाथोकी लगायतका कलाकारको अभिनय रहेको छ ।चलचित्रमा शम्भुजीत बासकोटाको संगीत, बसन्त श्रेष्ठको नृत्य, चन्द्र प्रकाश घिमिरेको छायाङ्कन, महम्मद इकवालको द्धन्द, मोहन निरौलाकोे पटकथा र संवाद, सतीश कोइरालाको सम्पादन रहेको छ ।उदितनारायण झा, अभिजित, दीपानारायण झा, कविता कृष्णमूर्ति, अनुपम देशपाण्डेको पाश्र्व स्वर रहेको छ ।कथा र निर्देशन दीपक रायमाझीको रहेको छ ।कोडाक कलरमा निर्माण गरिएको यो चलचित्रको ३५ लाख निर्माण लागत रहेको छ । वि.सं. २०५० साल भाद्र १६ गते प्रथम प्रर्दशन गरिएको थियो ।दीपक रायमाझी, रामजी श्रेष्ठ, मदन ताम्राकार र दिलिप खतिवडा चलचित्रका निर्माता हुन् ।

## पात्रहरू
## सन्दर्भ
श्रेणी:नेपाली चलचित्रहरू
एफए कप

**द एफए कप**, आधिकारिक रूपमा **द फुटबल एसोसिएसन च्यालेञ्ज कप**, पुरुषहरूको घरेलु अङ्ग्रेजी फुटबल अन्तर्गत वार्षिक रूपमा आयोजना हुने नकआउट फुटबल प्रतियोगिता हो । यसको पहिलो संस्करण सन् १८७१-७२ मा खेलिएको थियो । यो विश्वकै पुरानो राष्ट्रिय फुटबल प्रतियोगिता हो । यस प्रतियोगिताको नाम द फुटबल एसोसिएसनमा आधारित छ जसले यो प्रतियोगितालाई 'द एफए' को नामले सञ्चालित गर्दछ । सन् २०१५ देखि सन् २०१८ मा प्रायोजकको कारणले गर्दा यस प्रतियोगिताको नाम **द इमिरेट्स एफए कप** राखिएको थियो । पुरुष जस्तै महिलाहरूको लागि छुट्टै एफए महिला कप प्रतियोगिता आयोजिन गरिन्छ ।

## इतिहास
## योग्यता
## स्वरूप
## स्थान
## विजेताहरू
## सन्दर्भ सामग्रीहरू
## बाह्य कडीहरू
## यो पनि हेर्नुहोस्
श्रेणी:फुटबल प्रतियोगिता
बङ्गलादेशका जिल्लाहरूको सूची

बङ्गलादेशमा कुल ८ विभागहरू छन् भने ती विभागहरू ६४ जिल्लामा विभाजित छन्। बङ्गलादेशका जिल्लाहरूलाई ४९१ उपजिल्लामा विभाजन गरिएको छन्। प्रत्येक जिल्लालाई त्यहाँका सरकारी अधिकारिहरूले सञ्चालन गर्ने गर्छन्।

क्षेत्रफलका हिसाबमा बङ्गलादेशको सबैभन्दा ठूलो जिल्ला राङ्गमाटि जिल्ला हो भने सबैभन्दा सानो नारायनगञ्ज जिल्ला हो।

## जिल्लाहरूको सूची
## सन्दर्भ सामग्रीहरू 
श्रेणी:बङ्गलादेशका जिल्लाहरू
श्रेणी:बङ्गलादेशका प्रशासनिक विभाजनहरू
नेपालमा बक्सिङ

बक्सिङ खेलको नेपाली खेलकुद क्षेत्रमा लोकप्रियता बर्दै जाने क्रम रहेको छ । नेपालले बक्सिङ खेलकुदका विभिन्न अन्तर्राष्ट्रिय प्रतियोगिताहरूमा सहभागीता जनाउद आइरहेको छ र पदकहरू पानी हात पार्दै आइरहेको छ ।

## इतिहास
### सुरूवाट
नेपालमा बक्सिङ खेल ब्रिटिस सेनामा काम गर्ने नेपालिहरूले सन् १९४४ तिर शाही नेपाली सेनाबाट भीत्र्याएको अनुमान गरिन्छ । बक्सिङ खेल सन् १९४४ मा तत्कालीन शाही नेपाली सेनाका जवान माझ र त्यसपछि नेपाली प्रहरी हुदै पछि सर्वसाधारणहरूमा पनि लोकप्रियता बर्दै गएको पाउन सकिन्छ । 

### प्रशिक्षणको विकास
## क्लब योगदान
## अन्तर्राष्ट्रिय प्रतियोगितामा नेपाल
## घरेलु प्रतियोगिताहरू
## चर्चित खेलाडीहरू
## यो पनि हेर्नुहोस्
## सन्दर्भ सामाग्रीहरू
## बाह्य कडीहरू
श्रेणी:नेपालमा खेलकुद
श्रेणी:नेपालमा बक्सिङ
श्रेणी:बक्सिङ खेल
मोलुङ गाउँपालिका

'''''' ओखलढुङ्गा जिल्लाका ७ गाउँपालिकाहरू मध्ये एक हो। २७ फागुन २०७३ मा, गाउँपालिका घोषणा गर्दा साविकका कुन्तादेवी, वरुणेश्वर (१-८), हर्कपुर, प्राप्चा, श्रीचौर, पात्ले (१,२,७-९) र रागाद्विप गाविसहरू यसमा गाभिएका थिए।

## जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या १६,४४० रहेको छ भने यहाँ ४,०६९ घरधुरी रहेका छन्।

## सन्दर्भ सामग्रीहरू
## बाह्य कडीहरू
*जिल्ला विकास समितिको कार्यालय, ओखलढुङ्गा 

श्रेणी:ओखलढुङ्गा जिल्लाका गाउँपालिकाहरू
श्रेणी:कोशी प्रदेशका गाउँपालिकाहरू
देउता (चलचित्र)

**देउता** तुलसी घिमिरेद्वारा निर्देशित एक नेपाली कथानक चलचित्र हो। यस चलचित्रमा राजेश हमाल, श्रवण घिमिरे, सिर्जना बस्नेत, तुलसी घिमिरे, युवराज लामा लगायतका कलाकारको अभिनय रहेको छ। धेरैले राजेश हमालको अभिनयलाई उनको करियरको उत्कृष्ट र राजेश हमाललाई सुपरस्टार बनाउने चलचित्र मान्छन्। चलचित्रले यसको कथा, सङ्गीत र राजेश हमालको अभिनयको लागि दर्शकहरूबाट अत्यन्तै सकारात्मक प्रतिक्रिया पायो।

## कथा 
चलचित्रको सुरुवात सिर्जना (सिर्जना बस्नेत) को विवाहको चर्चाबाट हुन्छ। उनी आफ्नो बुबाको व्यापारिक साझेदारको एक्लो छोरासँग विवाह गर्न हिचकिचाउँछिन्। बरु, उनी केही थप चित्रकला सिक्न चाहन्छिन् र एक दुर्गम गाउँमा आफ्नो काकीलाई भेट्न जान्छिन्, जहाँ उनी सोनाम (श्रवण घिमिरे) र शङ्कर (राजेश हमाल) लाई भेट्छिन्। एक प्रेम त्रिकोण तीन बीच सुरु हुन्छ।

## कलाकार 
* राजेश हमाल: शङ्कर
* श्रवण घिमिरे: सोनम
* सिर्जना बस्नेत: सृजना
* तुलसी घिमिरे: सृजनाका बुबा
* युवराज लामा: निमा

## सङ्गीत 
## सन्दर्भ सामग्रीहरू
## बाह्य कडीहरू
* 

श्रेणी:नेपाली चलचित्रहरू
श्रेणी:काठमाडौँमा छायाङ्कन गरिएका चलचित्रहरू
श्रेणी:तुलसी घिमिरे निर्देशित चलचित्रहरू
श्रेणी:सन् १९९१ का चलचित्रहरू
श्यार्मापा

**श्यार्मापा** विशेषत हिमाली महायान परम्पराको काग्यु सम्प्रदाय अन्तर्गतको एक महत्त्वपूर्ण धार्मिक पद हो । श्यामार्पा वा समर रिन्पोछेले विशेष पूजाहरूमा एक प्रकारको रातो टोपी लगाउने हुनाले यस परम्परालाई रातो टोपीको परम्परा पनि भनिन्छ । परमपुज्य दोस्रो अवतारी कर्मपा श्री कर्म पाक्शीद्वारा उपरान्त कर्मपाहरूको निर्वाणकायका अवतारहरू दुई शरीरमा अवतरीत हुने भविष्यवाणी अनुरुप यस परम्पराको औपचारीक सुरवात बुद्ध धर्मको धर्म शासन स्थिर राख्नका लागि परमपुज्य तेस्रो अवतारी कर्मपा राङजुङ दोर्जेद्वारा भएको थियो ।  कालो टोपीका उत्तराधिकारी महा कर्मपा र रातो टोपीका उत्तराधिकारी महा श्यार्मापा दुबै एक अर्काका परिपुरक हुन र कसैले आकँलन गर्न नसक्ने गरी दुबैको स्थान काँग्यु सम्प्रदायमा उच्च र समान रहेको छ ।

श्रेणी:बौद्ध धर्म
विजय शमशेर

साथमा मेजर जनरल विजय शमशेर र पत्नी सरला कुमारी राज्य लक्ष्मी]]

लेफ्टिनेन्ट जनरल **विजय शमशेर** प्रधानमन्त्री मोहन शमशेर कार्यकालमा नेपालको परराष्ट्र सम्बन्धको अड्डाका हाकिम थिए। उनी मुन्शी खानाको डाइरेक्टर जनरल थिए। 

उनले पद्म शम्शेरद्वारा बहादुर शमशेरको अध्यक्षता गठित संवैधानिक सुधार समितिको सदस्य भएर समेत काम गरेका थिए। उनले नेपाललाई संयुक्त राष्ट्र सङ्घको सदस्यता दिलाउन ठूलो प्रयास गरेका थिए तर सोभियत रुसको भिटोको कारण नेपाल संयुक्त राष्ट्र सङ्घमा जोडिन सकेन।
## प्रारम्भिक जीवन
बिजय शमशेरको जन्म बिसं १९७२ मा महाराजकुमार मोहन शमशेर र दीक्षा कुमारी का कान्छो पुत्रको रुपमा लक्ष्मी निवासमा भएको थियो। उनका हजुरबुबा चन्द्र शमशेर नेपालका श्री ३ महाराज थिए। उनको पढाइलेखाइ पटना विश्वविद्यालय र कलकत्ता विश्वविद्यालयमा भएको थियो।
उनी राणाहरूमा पढेलेखेका मध्ये थिए। उनले कलकत्तामा बसेर राजनीतिशास्त्रमा एमए गरेका थिए। उनको वरिपरि त्यो समयका सक्षम र विद्धान सहयोगी थिए। सरदार भीमबहादुर पाँडे, सरदार गुञ्जमान सिंह  र नरेन्द्रमणि आचार्य सहितको उनको बलियो टोलि थियो ।

## भारत-नेपाल शान्ति तथा मैत्री सन्धि,१९५०
विजय शमशेरले सम्बन्ध बढाएर १९५० को सन्धिको नेगोसिएसन भारतीय सत्ता पक्षसँग गरेका थिए। नेपालस्थित भारतीय दूतावासलाई थाहै नदिई विजय शमशेरले नेहरूसँगको आफ्नो पुरानो सम्पर्क र चिनजान प्रयोग गरी २००६ साल फागुनमा दिल्लीमा नेहरू र मोहन शमशेरबीच गराए। उनीहरूबीच सन्धिका बारेमा ९० मिनेट कुरा भयो।
भारतले सन्धिको मस्यौदा तयार गरेको थियो तर नेपालमा छलफल नगरी सही नगर्ने अडान लिएर मोहन शमशेर नेपाल फर्केको सरदार भीमबहादुर पाँडेको पुस्तकमा उल्लेख छ।
## त्रिपक्षीय दिल्ली सम्झौता १ फागुन २००७
विजय शमशेर र केशर शमशेर राणा दिल्लीमा राणा सरकारको तर्फबाट दिल्ली वार्तामा सहभागी भएका थिए।

## राजदूत 
२००७ साल पछि विजय शमशेर दिल्लीमा राजदूत भएर गए । नेपालमा प्रजातन्त्र आएपछि सन् १९५१ मा बबर शम्शेरलाई मन्त्रीबाट हटाएर त्यस ठाउँमा राख्नका लागि सिंह शम्शेरलाई भारतबाट फिर्ता बोलाएपछि तत्कालीन प्रधानमन्त्री मोहन शम्शेरले आफ्ना छोरा विजय शम्शेरलाई भारतको दोस्रो राजदूत बनाएर पठाएका थिए । उनी पनि त्यतिबेला विदेश मामिला नै हेर्दथे ।

## सम्मान 
# सुप्रदीप्त मान्यवर नेपाल तारा
# ज्योतिर्मय -सुविख्यात त्रिशक्ति पट्ट
# सुप्रसिद्द प्रबल गोरखा दक्षिण बाहु
# लिजन अफ अनर (फ्रान्स)

## सन्तान 
# पशुपति शमशेर जवरा
# धर्म राज्य लक्ष्मी
# गंगा राज्य लक्ष्मी
# जमुना राज्य लक्ष्मी

## निधन 
विजय शमशेरको २९ डिसेम्बर १९५३ मा  दिल्ली निवासमा नुहाउने इलेक्टि्रक गिजरमा विद्युत् प्रवाह हुँदा करेन्ट लागि निधन भएकाले विजय शमशेरले आफ्नो पूर्ण क्षमता प्रदर्शन गर्न पाएनन्।

## सन्दर्भहरू 
श्रेणी : गोरखा दक्षिण बाहु
श्रेणी:भारतको लागि नेपाली राजदुत
श्रेणी:चन्द्र खलक
सारा अली खान

**सारा अली खान** (; जन्म १२ अगस्ट १९९५) एक भारतीय चलचित्र अभिनेत्री हुन्, पिता सैफ अली खान र माता अमृता सिंहको पुत्री हुन्। सारा २०१८ मा निर्मित हिन्दी चलचित्र केदारनाथबाट आफ्नो अभिनय करियरको सुरुवात गरेकी छिन्। उनी अभिनेता रणवीर सिंहको विपरीत सिम्बा चलचित्रमा पनि काम गरी रहेकी छिन्।

## प्रारम्भिक जीवन
## करियर
को ट्रेलर प्रक्षेपणमा]]
खान पहिलो पटक अभिनय २०१८ मा अभिशेक कपूर-निर्देशित अन्तर-विश्वास रोमान्स फिल्म केदारनाथ गरिन जसमा उनले एक हिन्दू केटी को भुमिका खेलेका थिइन् जो एक मुस्लिम पोटरसँग प्रेम मा पर्छिन्।  उनको भूमिकाको तैयारीका लागि खानले सुशान्त सिंह राजपुतको मद्दतबाट हिन्दी शब्दावली को ज्ञान मा सुधार गरिन्।

## फिल्मोग्राफी
## सन्दर्भ सामग्रीहरू
## बाह्य कडीहरू
* 
* 
* 

श्रेणी:सन् १९९५ मा जन्म
श्रेणी:जीवित मानिसहरू
श्रेणी:भारतीय चलचित्र अभिनेत्रीहरू
श्रेणी:हिन्दी चलचित्र अभिनेत्रीहरू
श्रेणी:मुम्बईका अभिनेत्रीहरू
नेपालमा जिम्न्यास्टिक

नेपालमा जिम्न्यास्टिक खेल धेरै अगाडिदेखि विभिन्न किसिमबाट खेलिदै आइरहेको थियो । साथै नेपालका विभिन्न ठाउँहरूमा साना ठूला विभिन्न किसिमबाट यससँग सम्बन्धि स्थानीय स्तर देखि राष्ट्र स्तर सम्ममानै विभिन्न प्रतियोगिताहरू आयोजना हुँदै आइरहेको छ । पछिल्लो समयमा यस खेल विधाले पनि नेपालमा विगतको तुलनामा केहीहदसम्म लोकप्रियता हासिल गर्दै आइरहेको छ ।

## विकासक्रम
२०२९ साल तिर मासातोमोरी, तोकोमोतो हिराता हिरोरी, तादासी जस्ता जापानी प्रशिक्षकहरूद्वारा प्रशिक्षण लिने अवसर नेपालीहरूले पाएका थिए । नेपालका लागि यो खेलका पहिलो प्रशिक्षक मुकुन्दलाल नकर्मी हुन् ।

वि.स. २०३७ साल कार्तिक महिनामा नेपाल जिम्न्यास्टिक सङ्घले राष्ट्रिय स्तरमा नेपाल राष्ट्रिय खेलकुद परिषद्द्वारा संस्थागत रूपमा मान्यता प्राप्त गरेको थियो ।

## अन्तर्राष्ट्रिय प्रतियोगितामा नेपाल
नेपालले सर्वप्रथम सन् १९८१ मा आयोजित २३ औँ विश्व जिम्न्यास्टसक  प्रतियोगिता र आठौँ एसियाली खेलमा परिवेक्षकको रूपमा भाग लिई अन्तर्राष्ट्रिय प्रतियोगिताको सुरूवाती अनुभव सँगालेको थियो । 

वर्तमान समय सम्म आइपुष्दा नेपालले साफस्तरीय विभिन्न जिम्न्यास्टिक प्रतियोगितामा आफ्नो उत्कृष्ट छाप छाड्न सफल भएको छ । साथै राजेश्वरमान जस्ता खेलाडी नेपालका तर्फबाट विभिन्न पदक हात पार्ने पहिलो पुस्ताका उत्कृष्ट खेलाडी मध्येका एक हुन् ।

## चर्चित खेलाडीहरू
## घरेलु प्रतियोगिताहरू
## यो पनि हेर्नुहोस्
*नेपाल जिम्न्यास्टिक सङ्घ

## सन्दर्भ सामाग्री
## बाह्य कडीहरू
*स्पोर्ट्स डाइजेस्ट, लेखक-भीम राना `जिज्ञासु´, शीर्षक-नेपालमा जिम्न्यास्टिक, पेज नम्बर-२३,२४

श्रेणी:नेपालमा खेलकुद
श्रेणी:नेपालमा जिम्न्यस्टिक
श्रेणी:जिम्न्यास्टिक खेल
मयासुर

हिन्दु पौराणिक कथा अनुसार मयासुर असुर, दैत्य र राक्षस जातिका प्राचीन महान राजा थिए । मया महान वास्तुविद्को रूपमा चिनिन्छन ।महाभारतमा , दृस्टीदोषको सभा, मयासभाको नामाकरण उनकै नामबाट गरिएको थियो।

##  *महाभारतमा* 
मयासुरको तक्षक नाग एक मित्र थिए । उनीहरू खाण्डवप्रस्थमा बस्थे तर जव पाण्डवहरू हस्तिनापुरबाट छुट्टिएर त्यहाँ बस्न गए, अर्जुनले बनमा आगो लगाए । यसले गर्दा तक्षकहरु त्यहाँबाट भाग्नु पर्यो। उनीहरू र पाण्डवहरू बीच कुरा भयो। कृष्णको आग्रहमा मयासुरले एक ठुलो महल बनाए, मया-महल जहाँ पाण्डव हरूले राजसुय यज्ञ गरे।  उनले पाण्डव हरूलाई धनुष, तरबार र अन्य चिजबिज उपहार दिए। उनले भीम लाई गदा समेत दिए।

## रामायणमा 
रामायणमा उनी दक्ष प्रजापति को छोरी दिति र कश्यप ऋषिका पुत्र थिए । उनकी पत्नी को नाम हेमा थियो र उनी लंका नरेष रावण पत्नी मन्दोदरीकी धर्म पिता थिए ।

## यो पनि 
* महाभारत
* रामायण

## सन्दर्भ सामग्रीहरू
  ·
## बाह्य कडीहरू
श्रेणी:पौराणिक पात्र
श्रेणी:महाभारतका पात्रहरू
श्रेणी:असुर